[image: ]	

Republika e Kosovës
Republika Kosova-Republic of Kosovo
Qeveria - Vlada – Government
Ministria për Komunitete dhe Kthim / Mинистарство за заједнице и повратак /
 Ministry of Communities and Return

Fushë Kosovë, me datën, 09.12.2024

    Skema e granteve FUQIZIMI I KOMUNITETIT PËRMES MBËSHTETJES PËR NDËRMARRJET E VOGLA DHE TË MESME (NVM) 

  Qëllimi i thirrjes publike 

 
Ministria për Kthim dhe Komunitete, në bazë të buxhetit të planifikuar strategjik për zhvillimin e sektorit privat me qëllim të fuqizimit të të gjitha komuniteteve në Kosovë, inicon programin për zhvillimin e bizneseve mikro dhe të vogla, zgjerimin e prodhimit apo kapacitetit të shërbimeve të tyre, hapja e vendeve të reja të punës dhe zvogëlimi i importeve dhe nxitja e eksporteve.

Përmes këtij programi, në koordinim me Qeverinë e Kosovës, MKK-ja do të ofrojë nxitje për kompanitë që të zgjerojnë kapacitetet e tyre prodhuese dhe shërbyese duke arritur qëndrueshmëri afatgjate të biznesit, si dhe do të ndikojë në rritjen e qarkullimit të biznesit dhe diversifikimin e tij.

1.    QËLLIMI I THIRRJES PUBLIKE 
[bookmark: _GoBack]
Qëllimi i përgjithshëm i kësaj thirrje është përmirësimi i kapaciteteve prodhuese, krijimi i një mjedisi të favorshëm ekonomik për bizneset fillestare si dhe për ndërmarrjet e vogla dhe të mesme me qëllim rritjen e konkurrencës dhe krijimin e vendeve të reja të punës.


Objektivat specifike të kësaj thirrjeje për projekt propozime janë:

• Mbështetja e ndërmarrësve të rinj dhe zhvillimi i ndërmarrjeve me potencial rritjeje;

• Mbështetje për bizneset ekzistuese që kontribuojnë në diversifikimin e ndërmarrjes dhe kontributin për komunitetin ekonomik lokal;

• Ulja e papunësisë përmes hapjes së vendeve të reja të punës, me theks të veçantë tek të rinjtë.


Afatet për përfundimin e investimit Të gjitha aktivitetet, duke përfshirë prokurimin dhe instalimin e pajisjeve, makinerive dhe ofrimin e shërbimeve duhet të përfundojnë brenda 6 muajve nga data e nënshkrimit të kontratës, përveç rasteve kur parashikohet ndryshe në kontratë.

2. LARTËSIA E MBËSHTETJES FINANCIARE
Vlera e planifikuar e thirrjes është rreth 600,000.00 €. Shuma minimale dhe maksimale e mbështetjes për çdo lot është renditur më poshtë me shpjegime.

1. LOT 1 Start-Up - është menduar për ide biznesi për kompanitë Start-Up që ende nuk janë regjistruar si kompani;
2. LOT 2- Ndërmarrjet ekzistuese - Ndërmarrjet mikro dhe të vogla që janë hapur para thirrjes. 
3. LOT 3- Ndërmarrjet ekzistuese - Ndërmarrjet mikro dhe të vogla që janë hapur para thirrjes dhe që kanë një ose më shumë punonjës.




Loti 1. Për ndërmarrjet fillestare (fillestare/të sapoformuara), vlera maksimale që mund të marrë një biznes i sapoformuar është deri në 100% të vlerës së pajisjeve ose në vlerë financiare deri në 5,000 euro.  (është e dëshirueshme që aplikuesi të bashkëfinancon 10% të projektit, sepse nga kjo do të varet vlerësimi përfundimtar i aplikimit); 
Loti 2. Për ndërmarrjet e vogla, vlera maksimale që mund të marrë një mikrondërmarrje është deri në 100% të vlerës së pajisjeve ose në vlerë financiare deri në 10,000 EUR (është e dëshirueshme që aplikuesi të bashkëfinancojë 10% të projektit sepse nga kjo do të varet vlerësimi përfundimtar i aplikimit).
Loti 3. Për ndërmarrjet ekzistuese- Ndërmarrjet mikro dhe të vogla që janë hapur para thirrjes dhe që kanë një ose më shumë punonjës, shuma maksimale që mund të marrë një mikrondërmarrje është deri në 100% të vlerës së pajisjes ose në vlerën financiare 15.000 euro (është e dëshirueshme që aplikuesi të bashkëfinancojë 20% të projektit, sepse nga kjo do të varet vlerësimi përfundimtar i aplikimit).  


3. KALENDARI INDIKATIV I PËFUNDIMIT TË THIRRJES 
12.12.2024 - Hapja e thirrjes
18.12.2024 - Afati i fundit për parashtrimin e pyetjeve në lidhje me thirrjen
12.01.2025 - Afati për dorëzimin e projekt propozimeve në MKK 
Do të informoheni më vonë - Afati për paraqitjen e ankesave
Do të informoheni më vonë - Nenshkrimi i kontrates
Finansuesi ka të drejtë ta përditësojë kalendarin indikativ. Çdo ndryshim në kalendarin indikativ do të publikohet në ueb faqen e MKK-së.
4. LISTA E PLOTË E DOKUMENTEVE QË KËRKOHEN
Aplikimi do të konsiderohet i plotë nëse i përmban të gjithë formularët e aplikimit dhe bashkëngjitjet e detyrueshme siç specifikohet në thirrjen publike dhe dokumentet e thirrjes si më poshtë:
1. Paketa e aplikimit për Lotin 1 - Start-Up si dhe dokumentet që duhet të plotësohen janë:
a. Formulari i aplikimit -aplikimi dhe projekt propozimi;
b. Deklarata e aplikuesit e cila konsiderohet edhe si deklaratë nën betim për vërtetësinë e dokumenteve ;
c. Kopje e kartës së identitetit.

2. Paketa e aplikimit për LOT 2 dhe 3- biznes ekzistues, dokumentet që duhet të plotësohen janë:

a. Formulari i aplikimit -aplikimi dhe projekt propozimi; 
b. Deklarata e aplikesit, e cila konsiderohet edhe si deklaratë nën betim për vërtetësinë e dokumenteve; 
c. Ndërmarrja duhet të dorëzojë një ofertë ose profakturë për prokurimin e pajisjeve të prodhimit për LOT 2 me datën e publikimit, pra deri në fund të afatit të aplikimit (preferohet).
d. Çertifikata e regjistrimit të biznesit me të gjitha dokumentet/informacionet përcjellëse në përputhje me kërkesat e ligjit në fuqi në Republikën e Kosovës, çertifikata duhet të lëshohet nga ARBK-ja sipas numrit unik të identifikimit. Ndërmarrja duhet ta ketë të regjistruar si aktivitet parësor ose dytësor aktivitetin me të cilin aplikon për projektin.
e. Një vërtetim tatimor i vlefshëm në datën e dorëzimit të aplikacionit (jo më i vjetër se 90 ditë) që dëshmon se aplikuesi nuk ka borxhe aktuale tatimore të papaguara ose detyrime të tjera tatimore, ose se ai është në një marrëveshje për pagesën e borxhit me ATK-në (mund të lëshohet online nga uebfaqja e ATK-së );
f. Lista e punëtorëve të punësuar e lëshuar nga Administrata Tatimore e Kosovës (kjo vlen vetëm për Lot 3)
g.Deklarata vjetore tatimore për vitin e fundit fiskal (2023) e lëshuar nga ATK (të ardhurat bruto duhet të dëshmohen nga Administrata Tatimore e Kosovës për vitin 2023);
h. Fotogafit e hapësirës ekzistuese të biznesit si dhe të pajisjeve ekzistuese (fotot duhet të jenë të qarta e të dukshme).
i. Ofertat duhet të jenë vetëm në euro.

Propozimet do të dorëzohen vetëm me formularët e duhur , të cilët së bashku me Udhëzimet për aplikuesit janë në dispozicion në faqen e internetit të MKK-së. 
5. Ku dhe si të aplikoni/ Afati i aplikimit
Kjo thirrje publike është publikuar në ueb faqen e Ministrisë për Komunitete dhe Kthim https://mkk.rks-gov.net/. Të gjitha informacionet e nevojshme dhe formularët e aplikimit i gjeni si në këtë faqe interneti ashtu edhe në vetë ndërtesën e Ministrisë. Aplikuesit të cilët dëshirojnë të aplikojnë në këtë thirrje publike duhet të shprehin interesimin e tyre duke dërguar të gjithë dokumentacionin e nevojshëm (të printuar, nënshkruar) dhe ta dërgojnë me postë në zarf ose në formë fizike në arkivin e Ministrisë për Komunitete dhe Kthim, rr. Nënë Tereza, PN. 12000 Fushë Kosovë. Aplikimi për këtë thirrje publike fillon më 12.12.2024, thirrja do të jetë e hapur deri më 12.01.2025. në orën 16:00, aplikimet pas këtij afati nuk do të pranohen. Për çdo paqartësi, mund të dërgoni një kërkesë në e-mailin request.mkk.mzp.mcr@rks-gov.net deri me 18.12.2024. 

